**Pivarootsi õppe- ja puhkekeskuse kodukord.**Tagamaks meeldivalt ja sisukalt veedetud siinviibimist ja puhkust, palume kõikidel külalistel järgida üldtunnustatud viisakus-ja käitumisreegleid.  
  
Kodukorra järgimine on kohustuslik kõikidele külalistele, kes viibivad puhkekeskuse territooriumil.

* Puhkekeskuse ruumide ja territooriumi üleandmisega loetakse, et Lastekaitse Liidu Laatelaagrite OÜ ja kliendi vahel on sõlmitud mitteeluruumide rendileping, mille täitmise eest vastutab puhkekeskuse rentinud isik (klient).  
  Puhkekeskuse ruumid ja territoorium antakse külaliste kasutusse koos olemasoleva sisustusega ja koristatult.
* Ööbimisega külastaja / klient kohustub saabumisel täitma ja allkirjastama külastajakaardi.
* Kliendi esindaja on kohustatud tutvustama kaasosalejatele kodukorda.  
  Puhkekeskuse ees vastutab ülejäänud seltskonna liikmete käitumise ja selle tagajärgede eest tellimuse teinud klient.
* Puhkekeskuse ruumides ja territooriumil käitumisel lähtutakse headest tavadest, puhkekeskuse varasse suhtutakse heaperemehelikult.   
  Tekkide ja patjade majast välja viimine on keelatud, samuti nende kasutamine ilma voodipesuta.  
  Keelatud on ruumide, mööbli, sisustuse, nõude jm. inventari rikkumine, majast välja viimine ja  lõhkumine või kasutamine selleks mitte ettenähtud eesmärgil.
* Väljaspool puhkekeskuse territooriumit palume arvestada maaomanike huvide ja privaatsusega.
* Puhkekeskuse külastajad peavad arvestama teiste keskuse külaliste huvide ja vajadustega.  
  Muusikat tuleb kuulata nii, et see ei häiriks teisi puhkajaid.  
  Öörahu algab kell 23:00 – 08:00.
* Lemmikloomad on lubatud eelneval kooskõlastusel. Koerad on lubatud ainult rihma otsas jalutades.   
  Loomaomanik või -saatja kohustub hoolitsema selle eest, et loom ei ohustaks ega häiriks keskuses viibivaid külastajaid ning ei kahjustaks keskuses asuvat vara. Ühtlasi koristama looma poolt tekitatud mustuse.
* Suitsetamine puhkekeskuse territooriumil ja siseruumides on rangelt keelatud, selle reegli eiramisel võime nõuda kahjutasu.  
  Puhkekeskuses on eraldi suitusuala.
* Külastaja vastutab tuleohutuse eest.   
  Puhkekeskuse territooriumil võib lõket teha ainult selleks ettenähtud kohas ja varasemalt kokkulepitud tingimustel.  
  Kõik omavoliliselt tehtavad  lõkked, grillimine on keelatud s.h. ka küünalde põletamine nii õues kui hoones.
* Tulekahju korral teavitage kohe häirekeskust numbril 112 ja rendileandjat.
* Mootorsõidukitega on keskuse territooriumil lubatud sõita ning neid parkida üksnes selleks ettenähtud kohtades.
* Puhkekeskuses viibimise kontrolli alt väljumisel, vandalism, korrale mitteallumine või muu selline tegevus annab personalil õiguse puhkekeskuses viibimise koheselt lõpetada (ilma tagasimakseid tegemata). Tellija vastutab ka kõikide temaga kaasas olevate inimeste tegude eest.
* Puhkekeskusele kahju tekkimisel peab klient või tellija hüvitama kahju vastavalt puhkekeskuse poolt esitatud arvele.
* Kodukorra nõuete rikkumisel on puhkekeskuse personalil õigus kodukorda rikkunud isikud puhkekeskusest eemaldada ja takistada nende naasmist. Samuti on puhkekeskuse personalil õigus nõuda kliendilt, et klient aitaks kaasa kodukorda rikkunud isikute tuvastamisele ja rikkumise lõpetamisele. Kui klient ei rakenda meetmeid rikkumiste lõpetamiseks, on puhkekeskusel õigus üritus lõpetada ning nõuda kliendi ja kõigi temaga seotud isikute kohest lahkumist.
* Puhkekeskus ei vastuta võimalike kodukorra eiramisest tulenevate õnnetusjuhtumite eest.
* Puhkekeskusesse toodud isiklike asjade kaotsimineku ja kahjustumise eest puhkekeskus ei vastuta.
* Puudelt ja põõsastelt okste murdmine keelatud.
* Puhkuse ja/või telkimise lõppedes peab prügi olema pandud prügikastidesse.
* Broneeringute kinnitamised toimuvad e-posti teel või kohapeal tellimiskinnituse alusel.
* Hinnapakkumuse saatmine ei tähenda broneeringu kinnitamist.

Täname Sind mõistva suhtumise eest!

Meie soovime teile meeldivat siinviibimist!